बृहत्संहिता/अध्यायः ९९
९९ करणगुणाध्यायः ।।
 वववालवकौलव[क्.बवबालवकौलब]तैतिलऽख्यगरवणिजविष्टिसंज्ञानाम् ।	
 पतयः स्युरिन्द्रकमलजमित्रार्यमभूश्रियः सयमाः ।।	९९.०१ ।। 
 कृष्णचतुर्दश्यर्धाद्धुवाणि[क्.ऊ.ध्रुवाणि] शकुनिश्चतुष्पदं नागम् ।	
 किंस्तुघ्नं इति च तेषां कलिवृषफणिमारुताः पतयः ।।	९९.०२ ।। 
कुर्याद्ववे[क्.बवे] शुभचरस्थिरपौष्टिकानि	
धर्मक्रियाद्विजहितानि च वालव[क्.बालव]आख्ये ।	
सम्प्रीतिमित्रवरणानि च कौलवे[क्.कौलबे] स्युः	
सौभाग्यसंश्रयगृहाणि च तैतिलऽख्ये ।।	९९.०३ ।। 
कृषिबीजगृहऽश्रयजानि गरे	
वणिजि धुव[क्.ध्रुव]कार्यवणिग्युतयः ।	
न हि विष्टिकृतं विदधाति शुभं	
परघातविषऽदिषु सिद्धिकरम् ।।	९९.०४ ।। 
कार्यं पौष्टिकं औषधादि शकुनौ मूलानि मन्त्रास्तथा	
गोकार्याणि चतुष्पदे द्विजपितृनुद्दिश्य राज्यानि च ।	
नागे स्थावरदारुणानि हरणं दौर्भाग्यकर्माण्यतः	
किंस्तुघ्ने शुभं इष्टि[क्.इष्ट]पुष्टिकरणं मङ्गल्यसिद्धिक्रियाः ।।	९९.०५ ।। 
 लाभे तृतीये च शुभैः समेते पापैर्विहीने शुभराशिलग्ने ।	
 वेध्यौ च कर्णावमरेज्यलग्ने पुष्यैन्दुचित्राहरिपौष्णभेषु ।।	९९.०६ ।। 
रोहिण्युत्तररेवतीमृगशिरोमूलानुराधामघा	
हस्तस्वातिषु षष्ठतौलिमिथुनेषुउद्यत्सु पाणिग्रहः ।	
सप्ताष्टान्त्यबहिःशुभैरुडुपतावेकादशद्वित्रिगे	
क्रूरैस्त्र्यायषडष्टगैर्न तु भृगौ षष्ठे कुजे चाष्टमे ।।	९९.०७ ।। 
दम्पत्योर्द्विनवाष्टराशिरहिते चारानुकुले रवौ	
चन्द्रे चार्ककुजार्किशुक्रवियुते मध्ये +अथ वा पापयोः ।	
त्यक्त्वा च व्यतिपातवैधृति[क्.वैधृत]दिनं विष्टिं च रिक्तां तिथिं	
क्रूराहायनपौषचैत्र[क्.चैत्रपौष]विरहे लग्नांशके मानुषे ।।	९९.०८ ।।